CELEX: C2005/106/73
Language: et
Date: 2005-04-30 00:00:00
Title: Kohtuasi T-73/05: Alejandro Martín Magone 14. veebruari 2005. aasta hagi Euroopa Ühenduste Komisjoni vastu

30.4.2005   
            
            
               ET
            
            
               Euroopa Liidu Teataja
            
            
               C 106/36
            
         Alejandro Martín Magone 14. veebruari 2005. aasta hagi Euroopa Ühenduste Komisjoni vastu
   (Kohtuasi T-73/05)
   (2005/C 106/73)
   Kohtumenetluse keel: prantsuse
   Alejandro Martín Magone, elukoht Brüssel, esitas 14. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat Eric Boigelot.
   Hageja palub esimese astme kohtul:
   
               —
            
            
               tühistada karjääriarengu aruanne, mis koostati hageja kohustuste täitmise kohta ametikohal 2700 Echo 1. jaanuarist 2003 kuni 31. detsembrini 2003, sh apellatsioonmenetlus ja teised sellega seotud otsused;
            
         
               —
            
            
               tühistada ametisse nimetava asutuse 28. oktoobri 2004. aasta otsus, kätte saadud 12. novembril 2004, personalieeskirjade artikli 90 lõike 2 alusel esitatud kaebuse rahuldamata jätmise kohta 26. juulil 2004;
            
         
               —
            
            
               sedastada, et hageja on moraalse ja ametialase ahistamise ohver;
            
         
               —
            
            
               mõista hageja kasuks välja hüvitis materiaalse ja moraalse kahju hüvitamiseks, ex aequo et bono39 169,67 euro suuruses summas, tingimusega, et seda võidakse menetluse käigus suurendada;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Oma hagi toetuseks viitab hageja esiteks ilmsele hindamisveale, samuti menetlusvigadele ja võimu kuritarvitamisele, seoses sellega, et talle anti väga negatiivne ja kahjustav hinnang asjaolude alusel, mis ei olnud seotud asjaomase ajavahemikuga.
   Hageja viitab seejärel vaidlustatud akti põhjendamatusele ja väidab, et on olnud aastaid ülemuste moraalse ahistamise ohver. Hageja sõnul väljendub see vaidlustatud aruandes sisalduvates märkustes.
   Hageja väidab lõpetuseks, et kostja ei võtnud tema erilist seisundit, mille tõttu tekkisid tal rasked psüühilised häired, teenistusülesannete muutmisel arvesse. Selliselt rikkus viimane oma hoolitsuskohustust ja hea haldustava põhimõtet.